Η διαδικασία του αναδασμού σε συνθήκες λειτουργούντος Κτηματολογίου. Μια πρόταση αναθεώρησης και βελτίωσης του υφιστάμενου πλαισίου. Εφαρμογή στην οριοθέτηση των υδατορεμάτων κατά τον αναδασμό
Creators: name: Χατζηστεφάνου, Ηλίας Γεωργίου
Publisher: name: Aristotle University of Thessaloniki
Year: 2018
Subjects: Αναδασμός
Εθνικό Κτηματολόγιο
Οριοθέτηση υδατορεμάτων
Land consolidation
Cadastre
Streams’ delimitation

description: Αντικείμενο της εργασίας είναι η επισκόπηση της διαδικασίας του αναδασμού σύμφωνα με το ισχύον θεσμικό πλαίσιο, υπό το πρίσμα της λειτουργίας του Εθνικού Κτηματολογίου και των απαιτήσεων που απορρέουν από την ένταξη της διοικητικής αυτής πράξης στο Λειτουργούν Κτηματολόγιο. Διατυπώνεται επίσης μια πρόταση αναθεώρησης και βελτίωσης του υφιστάμενου πλαισίου με εφαρμογή: α) στο σχεδιασμό, σε μια πρώτη προσέγγιση, μιας Βάσης Δεδομένων για τη διαχείριση – καταχώριση των αναδασμών και β) στη διαδικασία οριοθέτησης των υδατορεμάτων κατά τη διενέργεια αναδασμών. Έχοντας υπόψη τα κύρια στάδια εργασιών του αναδασμού, γίνεται σαφές ότι πρόκειται για μια σύνθετη διοικητική πράξη που βασίζεται σε ένα σταθερό και ουσιαστικά αμετάβλητο από το 1977 νομικό πλαίσιο. Το γεγονός αυτό υποδηλώνει εμμέσως ότι πρόκειται γενικά για ένα επαρκές πλαίσιο, το οποίο με μικρής έκτασης και ήσσονος σημασίας τροποποιήσεις εξακολουθεί να λειτουργεί ικανοποιητικά μέχρι σήμερα. Ωστόσο μπορεί και πρέπει να επικαιροποιηθεί, παρακολουθώντας έτσι τις διαμορφούμενες, ευρύτερες κοινωνικοοικονομικές, θεσμικές και τεχνολογικές συνθήκες. Ειδικότερα προς την κατεύθυνση αυτή διατυπώνονται με βάση την εμπειρία από την κατά την τελευταία εικοσαετία διεκπεραίωση αναδασμών (εκούσιων ή υποχρεωτικών) ορισμένες προτάσεις που αφορούν το νομικό, διοικητικό και τεχνικό πλαίσιο εφαρμογής των αναδασμών. Ως προς την καταχώριση των αναδασμών στο λειτουργούν Κτηματολόγιο σύμφωνα με την ισχύουσα νομοθεσία, δίδεται ένα σαφές περίγραμμα των απαιτούμενων ενεργειών βάσει της σχετικής οδηγίας της Ε.Κ.ΧΑ. Α.Ε., ενώ διατυπώνονται συγκεκριμένες παρατηρήσεις ως προς τη διαδικασία αυτή. Με δεδομένη την υποχρέωση καταχώρισης στο Εθνικό Κτηματολόγιο τόσο των επιμέρους διοικητικών πράξεων του αναδασμού (απόφαση διενέργειας του αναδασμού, παράδοση νομής, απόφαση κύρωσης, παραχωρητήρια), όσο και των περιγραφικών και χωρικών δεδομένων που τις συνοδεύουν, γίνεται σαφές ότι απαιτείται η ενσωμάτωση στο υφιστάμενο πλαίσιο των δυνατοτήτων που παρέχει η σύγχρονη τεχνολογία, ιδιαίτερα στο πεδίο καταχώρισης και επεξεργασίας των δεδομένων αυτών, με την υλοποίηση δηλαδή ενός συστήματος προσαρμοσμένου στις απαιτήσεις διεκπεραίωσης της διαδικασίας του αναδασμού. Για το σκοπό αυτό παρατίθεται το διάγραμμα ενός αρχικού σχεδιασμού μιας Βάσης Δεδομένων για τον αναδασμό. Τέλος για τον επαρκή και αποτελεσματικό σχεδιασμό των έργων του αναδασμού (διαμόρφωση νέου κτηματικού καθεστώτος, αγροτική οδοποιία, στραγγιστικά δίκτυα κ.λπ.) κρίνεται απαραίτητη η παράλληλη διενέργεια της διοικητικής πράξης της οριοθέτησης των υδατορεμάτων. Έτσι στο πλαίσιο της παρούσας εργασίας παρουσιάζονται αναλυτικά οι απαιτούμενες προς τούτο ενέργειες σύμφωνα με το ισχύοντα σχετικό νόμο.
description: This dissertation is an overview of the land consolidation process under the current institutional framework, in light of the operation of the National Cadastre and the demands arising from the integration of this administrative act in the current Cadastre. More over a proposal is being formulated for the revision and the improvement of the existing framework with applications: a) in the designing (rough attempt) of a database for managing and registering land consolidations and b) in the process of streams’ delimitation during the land consolidation. Taking into account the main stages of the land consolidation’s operations, it becomes clear that this is a complex administrative act based on a stable and practically unchanged, since 1977, legal framework. This fact suggests indirectly that generally it is an adequate framework, which with minor and negligible modifications continues to work sufficiently until today. Nevertheless, it can and should be modernized, following the evolving wider socio-economic, institutional and technological conditions. In particular towards this direction, some proposals for the legal, administrative and technical framework are being formulated for the implementation of land consolidation on the basis of the experience acquired on the handling of land allocations during the last 20 years. Regarding the registration of land consolidations in the National Cadastre in accordance with the current legislation, a clear outline of required actions based on the relevant directive of N.C.MA. s.a. is being presented, while making specific comments on this process. Given the obligation to register in the National Cadastre both the individual administrative acts of land consolidation and the descriptive and spatial data that accompany them, it becomes clear that there is a need to integrate into the existing framework the possibilities offered by modern technology, particularly in the field of registration and processing of descriptive and spatial data, thus implementing a database system tailored to the processing requirements of land consolidation procedures. For this purpose, the outline of an initial design of a land consolidation database is being presented. Finally, for an efficient and effective planning of land consolidation projects, a parallel application of the delimitation of streams’ administrative act is deemed necessary. For this purpose, in the context of this paper, the required actions for the preparation of land consolidation projects are being presented, in accordance with the current relevant law.